Snatch

Snatch edota Snatch, Txerriak eta Diamanteak (jatorrizko izenburua ingelesez Snatch) 2000ko Guy Ritchie ingeles zinema zuzendari eta gidoilariak zuzendu eta idatzitako ekintza film bat da. Jason Statham, Stephen Graham, Brad Pitt, Alan Ford, Dennis Farina, Rade Šerbedžija, Lennie James, Vinnie Jones, Benicio Del Toro eta Jason Flemyng aktoreek antzeztu zuten.

Lock, Stock and Two Smoking Barrels (1998) film ez hain ezagunaren jarraipenatzat jo ohi da.

Argumentua 

Ingalaterra, Londres. Franky "Lau Hatz" (Benicio Del Toro) lapurrak Anberesen ostu berri duen diamante bikaina Avi (Dennis Farina) estatubatuar nagusiari ematekotan da, bienbitartean Boris "Labana" (Rade Šerbedžija) errusiar arma trafikatzaileak Franky "Lau Hatzek" legezkanpoko boxeo borroka batean apostua egin dezan tentatzea lortuko du. Azken hau, Franky atrakatzeko azpijoku bat besterik ez da. Avi honetaz ohartzean, Franky eta diamantea aurkitzeko Tony "Bala Hortz" (Vinnie Jones) izeneko tipo bortitz bat kontratatuko du.

Laister Frankyren zorigaiztoko amaiera argituko da, gertakari honek harribitxiaren ehiza eta aurkitze laisterketa abian jarriko du, honetan jende guztiak parte hartuko du. Azkenean deskontrolatzeko arriskua izango duen ero joko bat bilakatuko da: engainua, txantaia eta iruzurra era odoltsuan nahasten dira. Pertsonai ugari agertuko dira: "Adreilu" ezizeneko Gangster anker eta zitala, bere amari karabana bat erosteko borrokatuko den Mickey (Brad Pitt) irlandar ijitoa... bai eta elementu ugari ere: aurrez prestaturiko boxeo borrokak, txakur goseti bat eta sarraski batera eramango duten arma mota asko ere... Nahas-mahas honen erdian denek gura duten diamante handia dago.

Aktoreak 
 Jason Statham: Turkiar, lizentziarik gabeko boxeolarien managerra.
 Stephen Graham: Tommy, Turkiarraren negoziokidea.
 Alan Ford: Adreilua, izaera zakarreko britainiar mafiosoa.
 Dennis Farina: Abraham "Lehengusu Avi" Denovitz, amerikar bitxi trukatzailea.
 Brad Pitt: Mickey O'Neil, irlandar ijitu buruzagi arduragabea eta lizentziarik gabeko boxeolaria.
 Adam Fogerty: George Itsusia, Turkiarraren boxeolaria
 Mike Reid: Doug Burua, bitxidenda baten jabea den bitxi trukatzailea.
 Vinnie Jones: Tony Bala Hortz, mertzenarioa, zor kitatzailea eta alokairuko pistolaria.
 Robbie Gee: Vinny, bahietxe txiki bateko jabea.
 Lennie James: Sol, Vinnyren negoziokidea.
 Ade: Tyrone, Sol eta Vinnyren auto gidari baldarra.
 Rade Šerbedžija: Boris Labana, KGBeko agente ohia eta arma saltzaile uzbekiarra.
 Benicio del Toro: Franky Lau Hatz, Aviren languntzailea.
 Jason Flemyng: Darren, Mickey ijituaren laguna
 Ewen Bremner: Mullet

Soinu banda 
Snatch filmaren soinu banda Guy Ritchie zuzendariak enkarguz hainbat artistei eskatutakoa da, hortaz honetan ingeles eszenatoki musikaleko hainbat musikari eta taldeek parte hartzen dute. Filmaren solasaldi esanguratsu edo aipagarrien lagungarri gisa Massive Attack, Oasis, Mirwais eta Madonna (Ritchieren emazte-ohia) abestiak entzun daitezke, besteen artean.

Abestien zerrenda 
 Kuasehfgaiurgh (Solasaldia) - Brad Pitt
 Diamond - Klint
 Supermoves - Overseer
 Hernando's Hideaway - The Johnston Brothers
 Golden Brown - The Stranglers
 Dreadlock Holiday - 10cc
 Hava Nagila - John Murphy
 Avi Arrives (Solasaldia) - Dennis Farina
 Cross The Tracks (We Better Go Back) - Maceo & The Macks
 Disco Science - Mirwais
 Nemesis (Diálogo) - Alan Ford
 Hot Pants (I'm Coming, Coming, I'm Coming) - Bobby Byrd
 Lucky Star - Madonna
 Ghost Town - The Specials
 Are You There - Klint
 Sensual Woman - The Herbaliser
 Angel - Massive Attack
 F**kin' In The Bushes - Oasis
 Don't You Just Know It - Huey 'Piano' Smith & The Clowns
 Avi's Declaration (Solasaldia) - Dennis Farina

Ikus gainera 
 Lock, Stock and Two Smoking Barrels (Guy Ritchie, 1998)

Erreferentziak

Kanpo estekak 
 Snatch filmaren webgune ofiziala
 Snatch IMDB webgunean
 Guy Ritchie zuzendariaren webgunea
 Guy Ritchie zuzendariaren eztabaidaguneak

Guy Ritchiek zuzendutako filmak
Ameriketako Estatu Batuetako filmak
Lapurreta filmak
Ekintza filmak
Gangster filmak
Ijitoei buruzko filmak
Londresen girotutako filmak
Kultuzko filmak
2000ko filmak